Vi var kjempefornøyd med leiligheten og oppholdet!
Leiligheten:
Leiligheten var veldig fin og kjempesøt! Den er ren og godt vedlikeholdt, og det er morsomt med vintage-stilen og alle søte detaljene. Aircondition funker perfekt! Varmt vann i dusjen. Også fornøyd med den lille "balkongen". Den ligger i 3.etg, og vintage-interiøret starter allerede i gangen før du kommer inn i leiligheten 😊👍🏻
Beliggenhet:
Leiligheten ligger i Bairro Alto, som er relativt rolig på dagtid og et yrende natteliv på kveldstid. Mange gode restauranter og barer rett i nærheten. Leiligheten ligger høyt og soverommet ligger mot bakgård, så det er lite støy fra gaten - selv om det er midt i partystrøket. Vi sov godt!
Det er en liten butikk rett over gaten fra leiligheten, hvor man får kjøpt enkle matvarer, og det er gangavstand til nærmeste mini-marked. Bakerier og kafeer i kort avstand fra leiligheten. Kort vei til restauranter på kvelden!
Det er kort vei ned til Baixa og sentrum, og de andre bydelene. Vi brukte ikke kollektivtransport, vi kunne gå over alt! Det tar ca. 10 min å gå til begge togstasjonene hvor tog til Sintra og Cascais går fra, så det er enkelt å ta dagsturer til stranda eller andre steder.
Verten:
Goncalo var en veldig god vert. Han tok kontakt allerede før vi kom. Selv om han ikke var tilstede i byen når vi var der, så ordnet han at vi ble hentet på flyplassen og kjørt til leiligheten (av hans skjønne far). Han fulgte opp underveis og var tilgjengelig på melding når vi måtte trenge det, og sendte oss mange gode tips til hva vi kunne oppleve i Lisboa. Han ordnet også skyss tilbake til flyplassen når vi skulle reise.
Alt i alt er vi veldig fornøyde med oppholdet i Vintage Apartment, og vi kan absolutt anbefale å bo her når man besøker Lisboa!